IMISLab/GreekWikipedia huggingface dataset:
Origin

Το Origin είναι το πρώτο άλμπουμ πλήρης διάρκειας του ροκ συγκροτήματος Evanescence από τη Bigwig Entreprises. Αν και πολλοί θεωρούν πως πρόκειται στην ουσία για το πρώτο άλμπουμ του συγκροτήματος, η Amy Lee έχει δηλώσει πως πρόκειται για demo CD. Μετά την κυκλοφορία του, το 2000, διατέθηκε προς πώληση μονάχα για το κοινό της ιδιαίτερης πατρίδας του συγκροτήματος στο Little Rock, Αρκάνσας. Τυπώθηκαν μονάχα 2500 αντίτυπα, αλλά μετά την επιτυχία του γκρουπ, άρχισαν να πωλούνται πειρατικές εκδόσεις του Origin. Για το πρώτο επίσημο άλμπουμ τους Fallen, οι Evanescence ηχογράφησαν ξανά τρία κομμάτια από το Origin. Τη στιγμή που τα "Whisper" and "My Immortal" έμειναν πρακτικά ίδια, το τραγούδι "Imaginary" άλλαξε πολύ δομικά και ακουστικά. Επιπροσθέτως, το συγκρότημα έπαιζε σε συναυλίες το "Even in Death".

 "Origin" – 0:38 "Whisper" – 3:56 "Imaginary" – 3:31 "My Immortal" – 4:26 "Where Will You Go" – 3:47 "Field of Innocence" – 5:13 "Even in Death" – 4:09 "Anywhere" – 6:03 "Lies" – 3:49 "Away from Me" – 3:30 "Eternal" – 7:22 "Listen To The Rain" - 3:14 "Demise" - 1:31 Την περίοδο ηχογράφησης του album το συγκρότημα Evanescence αποτελούσαν τα παρακάτω μέλη: Amy Lee - φωνητικά Ben Moody – κιθάρα, μπάσο, ντραμς David Hodges – πιάνο, πλήκτρα, φωνητικά Στην ηχογράφηση συμμετείχαν επίσης οι παρακάτω μουσικοί και τραγουδιστές: William Boyd Esquire, III – μπάσο στο "Away From Me" Bruce Fitzhugh & Stephanie Pierce – φωνητικά στο "Lies" Suvi Petrajajärvi, Sara Moore, Catherine Harris & Samantha Strong – χορωδία γυναικών στο "Field of Innocence" Οι στίχοι του album. Evanescence.com – Επίσημος Ιστότοπος ΗΠΑ των Evanescence Evanescenceuk.co.uk – Επίσημος Ιστότοπος Ηνωμένο Βασίλειο των Evanescence EvClub - Επίσημο Fan Club των Evanescence
Εμμανουήλ Φοράκης

Ο Εμμανουήλ (Μάνος) Φοράκης (γεν. 10 Σεπτεμβρίου 1951, Καρδάμυλα Χίου) είναι παλαίμαχος διεθνής Έλληνας ποδοσφαιριστής, ο οποίος αγωνιζόταν ως επιθετικός στην Εθνική Ελλάδας U17, U19, U21, Δόξα Πειραιά, Ολυμπιακό, Ηρακλή Θεσσαλονίκης, Α.Ο. Χανίων και Α.Ο. Αιγάλεω, κατά τις δεκαετίες του 1960-70-80.

 Ξεκίνησε την ποδοσφαιρική του σταδιοδρομία από την Δόξα Πειραιά το 1964. Εκεί αγωνίστηκε για 4 συναπτά έτη με αρχιπροπονητή τον επιθετικό του Ολυμπιακού Γιάννη Βάζο, που τον βελτίωσε ως ποδοσφαιριστή σε όλα τα επίπεδα, ώστε να είναι έτοιμος το καλοκαίρι του 1968 να πάρει μεταγραφή στην ομάδα του Ολυμπιακού. Το Μάιο του 1971 μετείχε με την Εθνική Νέων (Κ-19) στην προημιτελική φάση του ευρωπαϊκού πρωταθλήματος που διεξήχθη στην Τσεχοσλοβακία. Αγωνίστηκε και στα τρία ματς του ομίλου στην αρχική ενδεκάδα και πέτυχε τα 1 από τα 6 γκολ της εθνικής ομάδας: με Ανατολική Γερμανία (1-5), με Δυτική Γερμανία (4-2) και με Τσεχοσλοβακία (1-3), στο οποίο πέτυχε και το μοναδικό γκόλ για το αντιπροσωπευτικό μας συγκρότημα. H Ιστορία του Ολυμπιακού , Έκδοση Γ.Χ. Αλεξανδρής , Αθήνα 1996. Θρύλος πορεία μέσα στο χρόνο, Έκδοσεις Ηλιοτρόπιο, Αθήνα 1997 Χρυσός θρύλος, Η Ένδοξη Ιστορία του Ολυμπιακού • 1925-1997, 72 Χρόνια Δόξας, Ηλίας Λέκκας, Εκδόσεις Art Press, Αθήνα 1997 Η Ιστορία του Ολυμπιακού με πλήρη στοιχεία 1925-2000 • 75 χρόνια θρύλου, Στάθης Αρβανίτης, Εκδόσεις Καστανιώτη, Αθήνα 2000, ISBN 960-0329-45-1 "Δόξα Πειραιά", [1] Αρχειοθετήθηκε 2022-01-26 στο Wayback Machine. Εθνική Ελλάδος πορεία μέσα στο χρόνο , Εκδόσεις Παπαζήση Αθήνα 2001 Ολυμπιακός ένα Αρχείο μια Ιστορία Β. Καρδάσης, Μίλητος 1997 Νίκος Δημ. Νικολαΐδης, 50 Χρόνια Αιγάλεω, έκδοση Δήμος Αιγάλεω, 1998. Νίκος Δημ. Νικολαΐδης, Η ιστορία του Αιγάλεω, από τις λαμαρίνες στα σαλόνια της Ευρώπης. Έμβρυο. 2007. ISBN 960-8002-42-7. Νίκος Δημ. Νικολαΐδης, 70 χρόνια Α.Ο. Αιγάλεω «CITY» (1947-2017). Νίκος Νικολαΐδης. 2017. ΗΡΑΚΛΗ Σαλονικιέ μου...1899-2002. Ένας αιώνας ιστορικής πορείας Γεωργίου Δ. Καράδαλη, Εκδόσεις ΜΕΤΡΟΣΠΟΡ ΕΠΕ, Θεσσαλονίκη 2002. Α.Ο. ΧΑΝΙΑ Οι κορυφαίοι Χανιώτες σκόρερ Greece 1969/70 rsssf.com Olympiacos FC Greece 1970/71 rsssf.com Olympiacos FC Greece 1972/73 rsssf.com Iraklis FC Greece 1974/75 rsssf.com Iraklis FC
NGC 4620

Ο NGC 4620 είναι φακοειδής γαλαξίας ο οποίος απέχει περίπου 65 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Τζων Χέρσελ (John Herschel) στις 29 Μαρτίου 1830 και βρίσκεται στο Σμήνος γαλαξιών της Παρθένου.

 Δεδομένα για το NGC 4620 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4620 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4620 στο Wikimedia Commons
Slow dancing in a burning room

Το "Slow Dancing In A Burning Room" είναι ένα τραγούδι του Αμερικανού τραγουδοποιού, τραγουδιστή και κιθαρίστα John Mayer, τo οποίο συμπεριλήφθηκε στον δίσκο Continuum. Στηρίζεται έντονα στον "γλυκό/ ρομαντικό" ήχο της ηλεκτρικής κιθάρας και ακολουθεί τα ερεθίσματα του John Mayer από το είδος του blues. Αυτή την στιγμή, αποτελεί ένα από τα χαρακτηριστικά και πιο γνωστά τραγούδια του καλλιτέχνη, παρά το γεγονός πως δεν δημοσιεύτηκε ποτέ ως single.

 Η χροιά της κιθάρας (guitar tone) στο τραγούδι, λόγω της καθαριότητας και της ακρίβειας του ήχου, σε συνδυασμό με την αισθητή αντήχηση (reverb) στις μελωδίες, κατάφερε να γίνει ένα ιδεώδες κάθε κιθαρίστα. Επίσης, έγινε ο χαρακτηριστικός ήχος του John Mayer. Πολλοί κιθαρίστες στην προσπάθεια να αντιγράψουν αυτή την χροιά βρέθηκαν αρκετά κοντά, ωστόσο ακόμα λίγοι είχαν την ικανότητα να φτάσουν τον ήχο ακριβώς! It's not a silly little moment It's not the storm before the calm This is the deep and dying breath of This love that we've been working on Can't seem to hold you like I want to So I can feel you in my arms Nobody's gonna come and save you We pulled too many false alarms We're going down And you can see it too We're going down And you know that we're doomed My dear We're sλow dancing in a burning room I was the one you always dreamed of You were the one I tried to draw How dare you say it's nothing to me? Baby, you're the only light I ever saw I'll make the most of all the sadness You'll be a bitch because you can You try to hit me just to hurt me So you leave me feeling dirty 'Cause you can't understand We're going down And you can see it too We're going down And you know that we're doomed My dear We're slow dancing in a burning room Go cry about it, why don't you? Go cry about it, why don't you? Go cry about it, why don't you? My dear, we're slow dancing in a burning room Burning room Burning room Don't you think we oughta know by now? Don't you think we should have learned somehow? Dont you think we oughta know by now? Dont you think we should have learned somehow? Don't you think we oughta know by now? Don't you think we should have learned somehow? https://genius.com/John-mayer-slow-dancing-in-a-burning-room-lyrics https://www.discogs.com/release/803634-John-Mayer-Continuum
Έντμουντ Χο

Ο Έντμουντ Χο (Edmund Ho Hau-wah, κινεζικά 何厚鏵|Hé Hòuhuá) ήταν ο αρχηγός της κυβέρνησης στο Μακάου, που είναι ειδική διοικητική περιοχή της Κίνας, από το 1999 ως το 2009.

 Γεννήθηκε στις 13 Μαρτίου 1955 στο Μακάου. Έκανε σπουδές στον Καναδά, το 1969. Είναι γιος του Μακανέζου κομμουνιστή ηγέτη, Χο Γιν και της Τσαν Κενγκ. Είναι παντρεμένος και έχει 1 γιο και 1 κόρη. Αρχικά εξάσκησε πλούσια επιχειρηματική δραστηριότητα. Το 1986 εισήλθε στο χώρο της πολιτικής. Το 1988 ήταν αντιπρόεδρος της Εθνοσυνέλευσης. Στη συνέχεια ανέλαβε πολλά αξιώματα, σε τομείς διοίκησης και οικονομίας. Στις 15 Μαΐου του 1999 επιλέχθηκε από ειδική επιτροπή για το αξίωμα του αρχηγού της κυβέρνησης (Chief Executive of the Macao Special Administrative Region ή MSAR). Διορίστηκε στις 20 Μαΐου και ανέλαβε καθήκοντα στην τελετή παράδοσης του εδάφους από την Πορτογαλία στην Κίνα, στις 20 Δεκεμβρίου 1999. Τον διαδέχθηκε ο Φερνάντο Τσούι στις 20 Δεκεμβρίου 2009. Πολυμέσα σχετικά με το θέμα Edmund Ho Hau Wah στο Wikimedia Commons Βιογραφία από τον ιστότοπο της κυβέρνησης
Μπετουλίνη

Η μπετουλίνη (αγγλ. betulin) είναι ένα φυσικά απαντώμενο τριτερπένιο που απομονώνεται από τον φλοιό σημύδων. Αποτελεί έως και το 30% της ξηρής μάζας του φλοιού σημύδας Betula pendula. Απαντάται επίσης στο χυμό της σημύδας. Τα είδη Inonotus obliquus και κόκκινο σκλήθρο περιέχουν επίσης μπετουλίνη.Η ένωση αυτή στον φλοιό δίνει το λευκό του χρώμα, το οποίο προστατεύει το δέντρο από την υπερθέρμανση από τον ήλιο στα μέσα του χειμώνα. Ως αποτέλεσμα, οι σημύδες είναι μερικά από τα πλατύφυλλα -φυλλοβόλα- δέντρα που απαντώνται στη βόρεια ζώνη του πλανήτη μέχρι την αρκτική. Η μπετουλίνη μπορεί να μετατραπεί σε βετουλικό οξύ (η ομάδα της αλκοόλης αντικαθίσταται από μια ομάδα καρβοξυλικού οξέος), το οποίο βιολογικά είναι πιο δραστικό από την ίδια την μπετουλίνη.

 Ανακαλύφθηκε το 1788 από τον Ρωσογερμανό χημικό Johann Tobias Lowitz. Από χημική άποψη, η μπετουλίνη είναι ένα τριτερπενοειδές δομής λουπανίου. Έχει μια δομή πεντακυκλικού δακτυλίου και υδροξυλομάδες στις θέσεις C3 και C28. Προκαταρκτικές μελέτες in vitro έχουν δείξει ότι η μπετουλίνη δεικνύει αντικαρκινική δράση έναντι διαφόρων όγκων. Προκαλεί ορισμένους τύπους καρκινικών κυττάρων να ξεκινήσουν μια διαδικασία αυτοκαταστροφής που ονομάζεται απόπτωση και μπορεί να επιβραδύνει την ανάπτυξη αρκετών τύπων καρκινικών κυττάρων. Έχει και άλλες φαρμακευτικές χρήσεις. Σε άλλη μελέτη, η μπετουλίνη ανέστειλε την ωρίμανση της πρωτεΐνης που δεσμεύει το ρυθμιστικό στοιχείο της στερόλης (SREBPs). Η αναστολή της SREBP από την μπετουλίνη μείωσε τη βιοσύνθεση της χοληστερόλης και των λιπαρών οξέων. In vivo, η μπετουλίνη βελτίωσε την επαγόμενη από τη διατροφή παχυσαρκία, μείωσε την περιεκτικότητα σε λιπίδια στον ορό και τους ιστούς και αύξησε την ευαισθησία στην ινσουλίνη. Επιπλέον, η μπετουλίνη μείωσε το μέγεθος και βελτίωσε τη σταθερότητα των αθηρωματικών πλακών.Οι ιθαγενείς της Αμερικής χρησιμοποιούσαν φλοιό κόκκινης σκλήθρας (Alnus rubra) για να θεραπεύσουν δηλητηριώδεις ερεθισμούς από τα δένδρα Toxicodendron spp., τα τσιμπήματα εντόμων και τους ερεθισμούς του δέρματος. Οι Ινδιάνοι Μπλάκφουτ χρησιμοποιούσαν ένα εκχύλισμα φτιαγμένο από φλοιό κόκκινης σκλήθρας για τη θεραπεία των λεμφικών ασθενειών και της φυματίωσης.
Εθνική Ελλάδας U18 (καλαθοσφαίριση γυναικών)

Τελ. Ενημέρωση: Μάιος 2019 Η εθνική ομάδα καλαθοσφαίρισης γυναικών U18 της Ελλάδας είναι το συγκρότημα που αντιπροσωπεύει τη χώρα της Ελλάδας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως Εθνική Ελλάδας Νεανίδων. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης (ΕΟΚ).

 Πορεία σε Ευρωπαϊκά Πρωταθλήματα U18 (Division A) Ακολουθούν οι τελικές θέσεις κατάταξης της Εθνικής Ομάδας της Ελλάδας σε Ευρωπαϊκά Πρωταθλήματα U18 (Νεανίδων) επιπέδου Α: Πορεία σε Ευρωπαϊκά Πρωταθλήματα U18 (Division B) Ακολουθούν οι τελικές θέσεις κατάταξης της Εθνικής Ομάδας της Ελλάδας σε Ευρωπαϊκά Πρωταθλήματα U18 (Νεανίδων) επιπέδου Β: Εθνική Ελλάδας (καλαθοσφαίριση γυναικών) Εθνική Ελλάδας U20 (καλαθοσφαίριση γυναικών) Εθνική Ελλάδας U16 (καλαθοσφαίριση γυναικών) Greece, ιστορικό ανά έτος στον επίσημο ιστότοπο των αρχείων της FIBA. (Αγγλικά) Ελληνική Ομοσπονδία Καλαθοσφαίρισης, επίσημος ιστότοπος. (Ελληνικά) Στατιστικά Εθνικής Νεανίδων Αρχειοθετήθηκε 2019-05-06 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. (Ελληνικά)
Πύλη Νομεντάνα

Η Πύλη Νομεντάνα, λατιν.:Porta Nomentana) ήταν μία από τις πύλες των Αυρηλιανών τειχών της Αρχαίας Ρώμης, στην Ιταλία. Βρίσκεται κατά μήκος της Βιάλε ντελ Πολικλίνικο, γύρω στο 70 μ. ανατολικά της Πόρτα Πία. Τώρα πια είναι σφραγισμένη ενώ πάνω της ακουμπά ο τοίχος του κτιρίου της Βρετανικής Πρεσβείας στη Ρώμη.

 Κτίστηκε ως πύλη με ένα τόξο μεταξύ 270 και 273 μ.Χ. επί Αυτοκράτορα Αυρηλιανού. Ο αρχικός δεξιός ημικυκλικός πύργος της σε τετραγωνικά θεμέλια (quadrato) εξακολουθεί να φαίνεται, ενώ στον αριστερό πύργο έχει ενσωματωθεί τάφος, που εικάζεται ότι ανήκε στον Κόιντο Ατέριο (Quintus Aterius), διάσημο ρήτορα στην Αυλή του Τιβερίου. Το μάρμαρο του τάφου χρησιμοποιήθηκε για την κάλυψη της πύλης σε αναστηλώσεις της περιόδου του Ονώριου το 403. Σε εκείνη την αναστήλωση , έκλεισαν επίσης οι δύο κοντινές θυρίδες προς την κατεύθυνση της Κάστρα Πραιτόρια ενώ αποκαταστάθηκε η Πόρτα Σαλάρια. Στη μεσαιωνική περίοδο η πύλη ήταν γνωστή ως η «Πύλη της Αγίας Αγνής», επειδή οδηγούσε στη Βασιλική της Αγίας Αγνής. Αναφερόταν επίσης ως «Πόρτα ντε Ντομίνα» ή «Ντόμναε» (της Κυρίας). Ένα έγγραφο του 1474 αναφέρει την τιμή για το συμβόλαιο ενοικίασης της Πύλης (δικαίωμα είσπραξης φόρων διέλευσης) σε «24 φιορίνια και 47 σολδία ανά sextaria». (δηλ. για 6 μήνες) Μετατράπηκε σε πύλη δύο τόξων από τον πάπα Πίο Δ΄ το 1564 (όπως περιγράφεται σε παπική επιγραφή στην Πύλη), την ίδια χρονιά που αντικαταστάθηκε από την Πόρτα Πία ως οδός πρόσβασης στη Βία Νομεντάνα. Η αψίδα από πλίνθους αυτής της φάσης, στην κορυφή της οποίας βρίσκεται ο παπικός θυρεός, και ο αρχικός δεξιός ημικυκλικός πύργος (με τα τετραγωνικά θεμέλια) εξακολουθούν να φαίνονται. Δέκα χρόνια αργότερα έκελισε και η Πόρτα Ασινάρια, για να αντικατασταθεί από τη νέα Πόρτα Σαν Τζοβάννι. Ο αρχικός αριστερός πύργος του 3ου αι. κατεδαφίστηκε το 1827, για να ανασκαφεί ο τάφος του 1ου αι. μ.Χ. που ήταν ενσωματωμένος σε αυτόν (πριν από την πύλη η περιοχή ήταν έξω από το κέντρο της πόλης και αραιοκατοικημένη, και επομένως ιδανική για νεκροταφείο). Πόντε Νομεντάνο Quercioli, Mauro (2005). Le mura e le porte di Roma. Rome: Newton & Compton. Cozzi, Laura G. (1968). Le porte di Roma. Rome: F. Spinosi. Porta Nomentana Αρχειοθετήθηκε 2008-03-12 στο Wayback Machine.
Ένωση Ελλήνων Χαρακτών

Η Ένωση Ελλήνων Χαρακτών (Ε.Ε.Χ.) είναι ένας καλλιτεχνικό σωματείο μη κερδοσκοπικού χαρακτήρα που δραστηριοποιείται στην Ελλάδα. Ιδρύθηκε το 1987 και αποτελείται από εικαστικούς χαράκτες, οι οποίοι αντιπροσωπεύουν όλα τα καλλιτεχνικά ρεύματα της σύγχρονης ελληνικής χαρακτικής. Η πλειοψηφία των μελών της ένωσης, είναι επίσης μέλη και του ΕΕΤΕ.

 Από τις αρχές τις δεκαετίας του 1980, είχαν ξεκινήσει διαβουλεύσεις, προσπάθειες και συζητήσεις στους κύκλους των Ελλήνων χαρακτών με σκοπό τη δημιουργία ενός καλλιτεχνικού φορέα του συγκεκριμένου εικαστικού κλάδου, κατά τα πρότυπα του αντίστοιχου σουηδικού. Επακόλουθο αυτών των ζυμώσεων ήταν η ίδρυση της «Ένωσης Ελλήνων Χαρακτών» ιδρύθηκε το 1987 από τους χαράκτες Βασίλη Χάρο, Ιωάννη Πιπίνη και Ελεονώρα Περράκη, τους οποίους πλαισίωσαν και άλλοι 38 εικαστικοί, μεταξύ των οποίων συγκαταλέγονταν ο καθηγητής της Ανωτάτης Σχολής Καλών Τεχνών, Κώστας Γραμματόπουλος, η Βάσω Κατράκη, ο Φώτης Μαστιχιάδης, ο Χρήστος Δαγκλής, ο Βασίλης Καζάκος κ.ά. Από την ίδρυσή της έως σήμερα, η ΕΕΧ έχει εκδώσει συλλεκτικά λευκώματα, έχει πραγματοποιήσει διαλέξεις και εκπαιδευτικά προγράμματα καθώς και πλήθος εκθέσεων στην Ελλάδα και στο εξωτερικό με σκοπό την προώθηση της τέχνης της χαρακτικής. Βασίλης Χάρος, Μια βιογραφία ( 1938 - 2000 ), εκδοτικός οίκος Αγγελάκη, Αθήνα 2013.
Δ΄ κατηγορία ποδοσφαίρου ανδρών Κύπρου 1999-00

Η Δ΄ κατηγορία ποδοσφαίρου ανδρών Κύπρου 1999-00 ήταν η 15η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η ΜΕΑΠ Πέρα Χωρίου-Νήσου για 1η φορά στην ιστορία της.

 Στο πρωτάθλημα της Δ΄ κατηγορίας 1999-00 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2000-01. Οι τρεις τελευταίες ομάδες υποβιβάστηκαν στα αγροτικά πρωταθλήματα. Λόγω της ενοποίησης του Ευαγόρα Πάφου (συμμετείχε στη Β΄ κατηγορία) με τον ΑΠΟΠ Πάφου (συμμετείχε στην Α΄ κατηγορία) τον Ιούνιο του 2000 (αφότου είχε ολοκληρωθεί το πρωτάθλημα), δημιουργώντας την ΑΕΠ Πάφου (που πήρε τη θέση του ΑΠΟΠ στην Α΄ κατηγορία), δημιουργήθηκε μια κενή θέση για το πρωτάθλημα Β΄ κατηγορίας 2000-01, η οποία καλύφθηκε μέσω αγώνων μπαράζ με ομάδα που θα συμμετείχε στο πρωτάθλημα Γ΄ κατηγορίας 2000-01, στο οποίο δημιουργήθηκε κενή θέση. Για το λόγο αυτό έγιναν αγώνες μπαράζ στους οποίους συμμετείχαν οι τρεις τελευταίες στη βαθμολογία ομάδες του πρωταθλήματος Γ΄ κατηγορίας 1999-00 και η τέταρτη στη βαθμολογία ομάδα του πρωταθλήματος Δ΄ κατηγορίας 1999-00. Πρώτη στην τελική κατάταξη των μπαράζ αναδείχθηκε η ΑΜΕΠ Παρεκκλησιάς, η οποία είχε τερματίσει στη 4η θέση του πρωταθλήματος Δ΄ κατηγορίας 1999-00. Ως εκ τούτου προβιβάστηκαν 4 ομάδες από τη Δ΄ κατηγορία 1999-00. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Γ΄ κατηγορία 1999-00 Ε.Ν. ΘΟΪ Λακατάμιας Κινύρας Έμπας Ελληνισμός ΑκακίουΟμάδες που διαβαθμίστηκαν στα αγροτικά πρωταθλήματα: Αναγέννηση Προσφύγων Λεμεσού ΑΟΛ – Ομόνοια Λακατάμιας Ποσειδώνας Γιόλου Ευαγόρας Κάτω ΑμιάντουΟμάδες που συμμετέχουν στο πρωτάθλημαΟμάδες που διαβαθμίστηκαν από την Γ΄ κατηγορία 1998-99 ΑΠΕΠ Πελενδρίου ΑΤΕ ΠΕΚ Εργατών Εληά ΛυθροδόνταΟμάδες που προήχθησαν από τα αγροτικά πρωταθλήματα: ΠΑΟΚ Καλού Χωριού Ελπίδα Ξυλοφάγου ΠΕΦΟ Ολυμπιακός Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «1999/2000 Cypriot Fourth Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. «Το ΘΟΪ Λακατάμιας πανηγυρίζει τον τίτλο». Ο Φιλελεύθερος: σελ. 29. 8 Μαΐου 2000. Δ΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1999-00 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Μαρτ Σάαρ

Ο Μαρτ Σάαρ (γεννηθείς στις 28 Σεπτεμβρίου 1882 στο Χιουπασάαρε - 28 Οκτωβρίου 1963 στο Τάλιν, εσθονικά: Mart Saar) ήταν Εσθονός συνθέτης, οργανοπαίκτης και συλλέκτης λαϊκών τραγουδιών.

 Ο Σάαρ γεννήθηκε στον μικρό δήμο Χιουπασάαρε (σημερινό Καργιασόο, ενορία Σούουρε-Γιάανι), στη κομητεία Βιλγιάντι, στην Εσθονία, τότε μέρος του Κυβερνείου της Λιβονίας, στη Ρωσική Αυτοκρατορία. Ήταν παιδί των Μίχκελ και Ανν Σάαρ (το γένος Κίμμελ). Ο πατέρας του εργαζόταν στη δασοκομία. Ήταν ο μεγαλύτερος από τα τέσσερα αδέλφια της οικογένειας, την Άννα (1885-1968), τον Χανς (1895-1979) και τον Γιάαν (1897-1898). Έλαβε την εκπαίδευσή του στο σχολείο του χωριού στο Καανσόο και στο σχολείο της ενορίας Σούουρε-Γιάανι. Ο καθηγητής μουσικής του στο ενοριακό σχολείο του Σούουρε-Γιάανι ήταν ο Γιόοσεπ Καπ, ο πατέρας του Αρτούρ Καπ, ενός άλλου διάσημου εσθονού συνθέτη. Επιπλέον, ο πατέρας του Σάαρ ήταν ένας ταλαντούχος οργανοπαίκτης, ο οποίος του έκανε μαθήματα στο σπίτι. Το 1901, ο Σάαρ έφυγε από το σπίτι για να σπουδάσει μουσική στο Ωδείο της Αγίας Πετρούπολης. Αποφοίτησε το 1908 αλλά επέλεξε να συνεχίσει τις σπουδές του. Μετά την αποφοίτησή του το 1911, έγινε δάσκαλος μουσικής στο Τάρτου. Δέκα χρόνια αργότερα, το 1921, μετακόμισε στο Τάλιν της Εσθονίας ως ανεξάρτητος συνθέτης και οργανοπαίκτης. Πέρασε τα καλοκαίρια στη γενέτειρα του, το Χιουπασάαρε. Τον Αύγουστο του 1915 παντρεύτηκε την Ελίσε Πάαλμαν. Το ζευγάρι απέκτησε δύο παιδιά: την Χέλι (1917-1975) και τον Ίλο (1927-1945). Ο γάμος τελείωσε με το διαζύγιο όταν η Ελίσε μετακόμισε στις Ηνωμένες Πολιτείες το 1937, αρχικά προσδοκώντας ότι ο Σάαρ θα την ακολουθήσει. Ωστόσο, ο Σάαρ αποφάσισε ότι δεν επιθυμούσε να εγκαταλείψει την Εσθονία. Ο Σάαρ αργότερα θα παντρευτεί την Μάγδα Ελισάβετ Τακ και θα αποκτήσουν μια κόρη, την Τούουλι. Στην αρχή της καριέρας του, ο Σάαρ επηρεάστηκε από την ευρωπαϊκή μουσική των αρχών του 19ου αιώνα. Αργότερα στη ζωή του, ο Σάαρ συνδύασε την εσθονική λαϊκή μουσική με πιο σύγχρονους ήχους. Εκτός από τη σύνθεση, ο Σάαρ έγραψε επίσης στίχους σε μερικά από τα τραγούδια του. Συνήθως, αυτοί οι στίχοι εκφράζουν μια αγάπη για την Εσθονία και τη φύση. Αντιμετωπίζουν επίσης τη συντομία της ζωής. Οι στίχοι του Σάαρ έχουν συγκριθεί με την ποίηση της Άννας Χάαβα και του Γιούχαν Λίιβ. Έργα για μια μικτού φύλου χορωδία περιλαμβάνουν: Põhjavaim (Βόρειο Πνεύμα) Oh Kodumaa (Ω, Πατρίδα Μου) Kõver Kuuseke (Λοξό Έλατο) Mälestus (Μια Μνήμη) Allik (Wellspring)Τα έργα για χορωδίες που αποτελούνται εξολοκλήρου από άνδρες περιλαμβάνουν: Küll ma Laulaks (Θα τραγουδήσω)Τα έργα για χορωδίες που αποτελούνται εξολοκλήρου από γυναίκες περιλαμβάνουν: Päikesele (Προς τον Ήλιο)Τα τραγούδια σόλο του περιλαμβάνουν: Must Lind (Μαύρο Πουλί) Lauliku Talveüksindus (Χειμωνιάτικη Μοναξιά του Τραγουδιστή)Τα μουσικά κομμάτια πιάνο περιλαμβάνουν: 20 Rahvaviisi (20 Λαϊκά Τραγούδια) Eesti Süidid (Εσθονικές Σουίτες) Prelüüd ja Fuuga G-duur (Πρελούδιο και Φούγκα σε G) Skizze (Πρελούδια). Mart Saar Biography Examples of Saar's piano music; short biography
Πρώιμες εκδόσεις "Σπουδαστών της Γραφής"

Περιλαμβάνει εκδόσεις που διακινήθηκαν από τους "Σπουδαστές της Γραφής" πριν το 1881 οπότε ιδρύθηκε η Εταιρία Σκοπιά . Πολλές από τις εκδόσεις αυτές δεν κυκλοφορούν πια, ενώ άλλες ανατυπώθηκαν και κάποιες μπορούν να βρεθούν σε ηλεκτρονική μορφή στο Ίντερνετ.

 1842 Στοιχεία από τη Γραφή και την Ιστορία για τη Δευτέρα Παρουσία του Χριστού - αγγλικός τίτλος Evidence From Scripture and History of the Second Coming of Christ, About the Year 1843 του Γουίλιαμ Μίλερ William Miller. 1855 Six Sermons - Έξι κηρύγματα του Τζωρτζ Στορρς Treatises of George Storrs Αρχειοθετήθηκε 2016-03-06 στο Wayback Machine. (1855-1879) 1856 The Last Times and the Great Consummation by Rev. Joseph Seiss 1861 Treatises of George Stetson Αρχειοθετήθηκε 2016-03-06 στο Wayback Machine. (1861-1875) 1864 Our Inheritance in the Great Pyramid (Η κληρονομιά μας στη Μεγάλη Πυραμίδα) του Charles Piazzi Smyth 1870 Present Truth, Or Meat in Due Season Αρχειοθετήθηκε 2007-09-27 στο Wayback Machine. by Jonas Wendell 1871 Evidences for the Coming of the Lord in 1873: Or The Midnight Cry Αρχειοθετήθηκε 2006-07-07 στο Wayback Machine. by Nelson H. Barbour Treatises of N.H. Barbour Αρχειοθετήθηκε 2016-03-06 στο Wayback Machine. (1871-1877) The Study of the Bible by Henry DunnDestiny of the Human Race--A Scriptural Inquiry by Henry Dunn (1872?) 1874 The Midnight Cry and Herald of the Morning Αρχειοθετήθηκε 2016-03-03 στο Wayback Machine. (1874-1876)--magazine edited by N.H. Barbour A Vindication of the Government of God Over the Children of Men by George Storrs 1876 Early Writings of Charles Taze Russell Αρχειοθετήθηκε 2018-04-17 στο Wayback Machine. from The Bible Examiner and The Herald of the Morning (1876-1879) 1877 The Great Pyramid: A Miracle in Stone by Rev. Joseph Seiss1877 The Three Worlds and the Harvest of This World Οι τρεις κόσμοι και ο θερισμός αυτού του κόσμου Αρχειοθετήθηκε 2006-03-20 στο Wayback Machine. των Νέλσον Μπάρμπουρ και Τσαρλς Τέηζ Ρώσσελ 1880 Day Dawn, or the Gospel in Type and Prophecy Αρχειοθετήθηκε 2018-03-17 στο Wayback Machine. by J.H. Paton Κίνημα Σπουδαστών της Γραφής Διεθνής Σύλλογος Σπουδαστών της Γραφής
Δάκιος Μεδιολάνων

Ο Δάκιος (ή Δάτιος) Μεδιολάνων (Dazio di Milano, πέθανε στις 5 Φεβρουαρίου 552) ήταν χριστιανός επίσκοπος Μεδιολάνων από το 530 έως το 552. Θεωρείται άγιος από την Καθολική εκκλησία.

 Ο Δάκιος έγινε επίσκοπος της πόλης των Μεδιολάνων στα 530. Στα τέλη του 537 πήγε στη Ρώμη με σκοπό να ζητήσει βοήθεια κατά τον Γότθων. Εκεί παρέμεινε μέχρι το 544, οπότε έφυγε για την Κωνσταντινούπολη. Επέστρεψε στη Σικελία με σκοπό την ενημέρωση του Πάπα για το θέμα των Τριών Κεφαλαίων. Μετέβη μαζί του στην Ανατολή, βοηθώντας τον στην αντιμετώπιση του θέματος. Πέθανε τον Φεβρουάριο του 552. Η μνήμη του ως αγίου τιμάται στις 14 Ιανουαρίου από τη Ρωμαιοκαθολική Εκκλησία.
Hardcore punk

Το Hardcore punk (γνωστό απλά ως Hardcore) είναι υποείδος της punk μουσικής, το οποίο εκδηλώθηκε στις Ηνωμένες Πολιτείες κατά τα τέλη της δεκαετίας του '70, μετά την εμπορική επιτυχία του punk rock. Η ιδεολογία του hardcore αποστρέφεται την εμπορικότητα της μουσικής και προωθήθηκε κατά κύριο λόγο από ανεξάρτητες δισκογραφικές εταιρείες. Τα χαρακτηριστικά του είδους είναι η οργή, η επιθετικότητα και το ανατρεπτικό χιούμορ.

 Η αρχική εκδήλωση του είδους πραγματοποιήθηκε στις Ηνωμένες Πολιτείες, στα τέλη της δεκαετίας του '70 και τις αρχές της επόμενης. Κέντρα ανάπτυξης του hardcore υπήρξαν διάφορες περιοχές όπως η Ουάσινγκτον, το Σαν Φρανσίσκο, η Καλιφόρνια, κ.α.. Πρώτα μεγάλα ονόματα του είδους υπήρξαν οι Black Flag από το Λος Άντζελες και οι Minor Threat και Bad Brains από την Ουάσινγκτον. Ακολούθησαν συγκροτήματα όπως οι Negative iApproach, οι Meatmen, οι Hüsker Dü, οι 7Seconds και οι The Misfits, ενώ στη Νέα Υόρκη οι Beastie Boys ξεκίνησαν ως hardcore συγκρότημα πριν εισάγουν ραπ στοιχεία στον ήχο τους. Στα μέσα της δεκαετίας του '80, τα συγκροτήματα του είδους ξεκίνησαν να πειραματίζονται με άλλα είδη, με τους Meatmen να αλλάζουν προς το hard rock, ενώ εμφανίστηκε το crossover thrash, με συγκροτήματα του hardcore όπως οι D.R.I., Corrosion of Conformity, Suicidal Tendencies και Agnostic Front να δέχονται επιρροές από το thrash metal. Μέχρι το τέλος της δεκαετίας, εμφανίστηκαν ακόμη περισσότεροι νεωτερισμοί, με τους Bad Religion να κυκλοφορούν το "Into the Unknown" με progressive rock στοιχεία, τους Bad Brains να επηρεάζονται από την μουσική ρέγκε και τους Social Distortion από την κάντρι. Κατά την δεκαετία του '90, έκαναν την εμφάνιση τους ονόματα όπως οι Born Against, Rorschach, Burn και Drive Like Jehu, εκσυγχρονίζοντας τον ήχο του hardcore και δεχόμενοι επιρροές από άλλα μουσικά είδη όπως το Heavy Metal, η Pop μουσική, το Rap, κ.α.. Το είδος ονομάστηκε μελωδικό hardcore και παράλληλα με αυτό εκδηλώθηκε το Metalcore με στοιχεία του thrash και του death metal και το old school hardcore punk με συγκροτήματα που επέστρεφαν στις ρίζες του είδους. Η δημοτικότητα του hardcore ανέβηκε μετά την αλλαγή της χιλιετίας και διάφορα σχήματα υπέγραψαν σε μεγάλες δισκογραφικές εταιρείες, πραγματοποιώντας μεγαλύτερες πωλήσεις αλλά προσθέτοντας στον ήχο τους, στοιχεία πιο οικεία στο ευρύ κοινό. Το Hardcore Punk εξελίχθηκε σε διάφορες υποκατηγορίες, πειραματικά είδη και μορφές, στις οποίες αναμειγνύεται με κάποιο άλλο μουσικό είδος. Οι υποκατηγορίες αυτές είναι οι εξής: Hardcore punk Hardcore Punk - Defining Musical Genres - Punk Music Αρχειοθετήθηκε 2015-09-06 στο Wayback Machine. Hardcore Punk Bands | List of Best Hardcore Punk Artists Best Hardcore Punk Albums of All Time - Punk Music Αρχειοθετήθηκε 2012-11-11 στο Wayback Machine.
Κάτω Χόβολη Αχαΐας

Η Κάτω Χόβολη είναι ένας μικρός ορεινός οικισμός της Αχαΐας και ανήκει στον "καλλικρατικό" Δήμο Καλαβρύτων. Αποτελεί έδρα της ομώνυμης Τοπικής κοινότητας, τμήμα της οποίας αποτελεί και ο οικισμός Άνω Χόβολη.

 Είναι χτισμένος σε υψόμετρο 708 μέτρων, στις πλαγιές του Τάρταρη, μέσα σε μια χαράδρα που σχηματίζεται από τις πλαγιές των μικρών βουνών "Μωρέϊκα" (στα δυτικά) και "Παλαιόμυλος" (στα ανατολικά) την οποία διαρρέει το "Χοβολίτικο ρέμα", λίγα χιλιόμετρα βορειότερα από την Εθνική Οδό Πατρών-Τριπόλεως. Eγγύς του βρίσκονται η Άνω Χόβολη, η Αλέσταινα, το Σοπωτό, το κεφαλοχώρι της Δάφνης (Στρέζοβα), οι οικισμοί της Πάου, το Πεύκο, η Σκοτάνη και τα Καλύβια Σκοτάνης. Αναφέρεται στα 1903 το τότε ενιαίο χωριό να απέχει μία ώρα δρόμο από το Σοπωτό και να έχει σχολείο (γραμματείο). Την 16/10/1940, με τη διάσπαση του ενιαίου μέχρι τότε χωριού σε δύο ξεχωριστούς οικισμούς, ορίστηκε ως έδρα της τότε Κοινότητας Χόβολης. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Παΐων μέχρι το 2010 που εντάχθηκε στον "καλλικρατικό" Δήμο Καλαβρύτων (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης". Η δημογραφική εξέλιξη του οικισμού της Κάτω Χόβολης, ως ξεχωριστού οικισμού, σύμφωνα με τις εθνικές απογραφές είναι η εξής: Τα σπίτια του χωριού είναι απλωμένα κατά μήκος του επαρχιακού οδικού δικτύου σε σύγκριση με την Άνω Χόβολη που ο οικισμός είναι πιο συσπειρωμένος. Ενοριακός και κοιμητηριακός ναός τόσο της Κάτω Χόβολης όσο και της Άνω Χόβολης είναι η Αγία Τριάδα, ενώ στην περιφέρειά του βρίσκονται οι ναοί της Κοίμησης της Θεοτόκου, του Αγίου Γεωργίου και της Αγίας Κυριακής. Το ξωκλήσι του Προφήτη Ηλία βρίσκεται στα όρια μεταξύ των δύο οικισμών της Χόβολης. Άνω Χόβολη Κάστρο της Χόβολης Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Χρήστου Π. Κορύλλου, Χωρογραφία της Ελλάδος. Α'. Νομός Αχαΐας, Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903. Γεώργιος Παπανδρέου, Καλαβρυτινή επετηρίς: ήτοι πραγματεία περί της ιστορικής των Καλαβρύτων επαρχίας, Εκ του Τυπογραφείου των Καταστημάτων Μιχαήλ Ι. Σαλιβέρου, Εν Αθήναις 1906. (σελ. 217) Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Κάτω Χόβολης Αχαΐας, eetaa.gr. Ανακτήθηκε: 29/09/2016. Ε.Ε.Τ.Α.Α. - Διοικητικές μεταβολές Κοινότητας Χόβολης Αχαΐας, eetaa.gr. Ανακτήθηκε: 29/09/2016.
Ιοταπιανός

Ο Ιοταπιανός, λατιν.: Jotapianus, πλήρες όνομα Marcus F. Ru. Jotapianus (απεβ. π. 249) ήταν σφετεριστής στις ανατολικές επαρχίες της Ρωμαϊκής Αυτοκρατορίας κατά τη διάρκεια της βασιλείας του αυτοκράτορα Φιλίππου του Άραβα, γύρω στο 249. Ο Ιοταπιανός είναι γνωστός από τα σπάνια νομίσματά του και από αφηγήσεις στους Αυρήλιο Βίκτωρα (Caesares xxix.2), Ζώσιμο (i.20.2 και i.21.2) και Πολέμιο Σίλβιο (Laterculus).

 Ο Ιοταπιανός ήταν μέλος της αυτόχθονης αριστοκρατίας της Εγγύς Ανατολής. Το όνομά του είναι παρόμοιο με εκείνο της βασίλισσας Ιουλίας Ιοτάπας του βασιλείου της Κομμαγηνής, επομένως θα μπορούσε να ήταν μέλος της βασιλικής οικογένειας της Κομμαγηνής των Οροντιδών, η οποία είχε χάσει την εξουσία της υπέρ των Ρωμαίων υπό τον αυτοκράτορα Βεσπασιανό το 72. Ο Αυρήλιος Βίκτωρ αναφέρει, ότι ο Ιοταπιανός ισχυριζόταν ότι κατάγεται από έναν Αλέξανδρο. Σύμφωνα με ορισμένους μελετητές, αναφερόταν στον Αλέξανδρο Σεβήρο, ενώ άλλοι μελετητές σημειώνουν ότι ο βασιλιάς Αντίοχος Α΄ Θεός της Κομμαγηνής ισχυριζόταν ότι κατάγεται από τον Έλληνα βασιλιά Αλέξανδρο τον Μεγάλο. Θα μπορούσε να είναι πιθανός απόγονος των τέκνων του Γαΐου Ιουλίου Αλεξάνδρου και της Ιουλίας Ιοτάπας της Κομμαγηνής, δηλ. των Γάιου Ιούλιου Αγρίππα ή του αδελφού του Γάιου Ιούλιου Αλεξάνδρου Βερενικιανού ή της αδελφής τους Ιουλίας Ιοτάπας, από την Ηρωδιανή Δυναστεία. Ο Ιοταπιανός ηγήθηκε μίας εξέγερσης που ξεκίνησε στη Συρία, προς το τέλος της διακυβέρνησης του Φιλίππου, ενάντια στην αύξηση της φορολογίας που διέταξε ο rector Orientis Πρίσκος, αδελφός του Φιλίππου. Είναι πιθανό ότι ο Φίλιππος ευνόησε κατά κάποιο τρόπο την Αραβία έναντι των άλλων ανατολικών επαρχιών, αφού η κυριαρχία του δεν έγινε αθόρυβα αποδεκτή από τον τοπικό πληθυσμό. Ο Ιοταπιανός έκανε την Αντιόχεια πρωτεύουσά του, αλλά η εξέγερση έλαβε τέλος και ο Ιοταπιανός σκοτώθηκε από τους δικούς του στρατιώτες, πιθανώς κατά τη διάρκεια της διακυβέρνησης του αυτοκράτορα Δεκίου. Έχουν βρεθεί νομίσματα, που εκδόθηκαν από τον Ιοταπιανό. Όλα είναι αντωνινιανοί, όλα δείχνουν ένα χονδροειδές σχέδιο και όλα έχουν πίσω επιγραφή VICTORIA AVG., που εορτάζει μία νίκη των εξεγερμένων επί των στρατευμάτων του Φιλίππου ή μάλλον «τη δύναμη του αυτοκράτορα να κατακτήσει» (Roman Imperial Coins, 4.3). Έχει προταθεί ότι ο Ιοταπιανός εξέδωσε επίσης χρυσά νομίσματα (aureus), κανένα από τα οποία δεν είναι γνωστό ότι έχει διασωθεί. Η εμπρός όψη έχει την επιγραφή IMP. M. F. RV. OTAPIANUS AV[G]. Τα νομίσματα είναι η μόνη πηγή για τα ονόματά του: το M. F. RV. θα μπορούσε να επεκταθεί ως Marcus Fulvius Rufus. Επιπλέον, η τεχνοτροπία τους υποδηλώνει, ότι η εξέγερση ήταν σύντομη και εξαπλώθηκε σε μία μικρή περιοχή, αφού ο Ιοταπιανός δεν έλεγχε κανένα σημαντικό νομισματοκοπείο. Meckler, Michael and Christian Körner, "Jotapianus", s.v. "Philip the Arab and Rival Claimants of the later 240s", in DIR (1999).
Μέσα παραγωγής

Στην οικονομία και την κοινωνιολογία, μέσα παραγωγής εννοούνται οι φυσικές και μη χρηματοοικονομικές εισροές που χρησιμοποιούνται στην παραγωγή αγαθών και υπηρεσιών με οικονομική αξία. Αυτές περιλαμβάνουν πρώτες ύλες, εγκαταστάσεις, μηχανήματα και εργαλεία που χρησιμοποιούνται στην παραγωγή αγαθών και υπηρεσιών. Τα μέσα παραγωγής αποτελούνται από δύο μεγάλες κατηγορίες αντικειμένων: μέσα εργασίας (εργαλεία, εργοστάσια, υποδομές κ.λπ.), φυσικοί πόροι και πρώτες ύλες. Σε μια αγροτική κοινωνία το κύριο μέσο παραγωγής είναι το χώμα και το φτυάρι. Σε μια βιομηχανική κοινωνία τα μέσα παραγωγής περιλαμβάνουν εργοστάσια και ορυχεία.

 Στα έργα του Μαρξ, η διαδικασία της κοινωνικοοικονομικής εξέλιξης βασίζεται στην προϋπόθεση των τεχνολογικών βελτιώσεων στα μέσα παραγωγής. Συναρτήσει με τις τεχνολογικές βελτιώσεις στα μέσα παραγωγής, οι νέες τεχνολογίες και οι επιστημονικές ανακαλύψεις μπορούν να αναδιατάξουν τη δομή της αγοράς, να δημιουργήσουν μαζικό οικονομικό αντίκτυπο και να διαταράξουν το σύνολο κερδών στην οικονομία. Ο περαιτέρω αντίκτυπος μπορεί να οδηγήσει σε ορισμένες μορφές εργατικής δύναμης οικονομικά περιττές και μη ανταγωνιστικές, ακόμη και σε αύξηση της εισοδηματικής ανισότητας.Αυτές οι αντιφάσεις εκδηλώνονται με τη μορφή ταξικών συγκρούσεων, οι οποίες αναπτύσσονται σε ένα σημείο όπου ο υπάρχων τρόπος παραγωγής καθίσταται μη βιώσιμος, είτε καταρρέοντας είτε οδηγώντας σε μια κοινωνική επανάσταση. Οι αντιφάσεις επιλύονται με την εμφάνιση ενός νέου τρόπου παραγωγής που βασίζεται σε ένα διαφορετικό σύνολο κοινωνικών σχέσεων που περιλαμβάνει, κυρίως, διαφορετικά πρότυπα ιδιοκτησίας για τα μέσα παραγωγής. Η μαρξιστική άποψη είναι ανήκουν σε αυτούς που τα χρησιμοποιούν.
Κεβίν Σεραφέν

Ο Κεβίν Σεραφέν (Καγιέν, 7 Δεκεμβρίου 1989) είναι Γάλλος πρώην επαγγελματίας διεθνής καλαθοσφαιριστής. Με ύψος 2,06 μέτρα, αγωνιζόταν στην θέση του πάουερ φόργουορντ και του σέντερ. Επιλέχτηκε στην 17η θέση των ντραφτ το 2010 από τους Σικάγο Μπουλς. Στη συνέχεια πήγε στα πλαίσια ανταλλαγής στους Ουάσινγκτον Ουίζαρντς αμέσως μετά την επιλογή του.

 Ο Σεραφέν ξεκίνησε να παίζει μπάσκετ παρά μονάχα το 2004. Εντάχθηκε στα τμήματα υποδομής της Σολέ Μπασκέτ το 2006, προτού προωθηθεί στην ανδρική ομάδα και πραγματοποιήσει το ντεμπούτο του μαζί της στη διάρκεια της σεζόν 2008-09 στην Γαλλική Pro A. Σε 69 αγώνες με την Σολέ Μπασκέτ, είχε κατά μέσο όρο 4.56 πόντους και 3.52 ριμπάουντ σε 12.6 λεπτά για την Γαλλική Pro A, το EuroChallenge και το EuroCup.Επιλέχτηκε από τους Σικάγο Μπουλς στην 17η θέση των ντραφτ του 2010. Όμως, στις 8 Ιουλίου 2010, ο Σεραφέν κατέληξε ως ανταλλαγή στους Ουάσινγκτον Ουίζαρντς μαζί με τον Κερκ Χάινριχ, με τους Μπουλς, στον αντίποδα να λαμβάνουν δικαιώματα ντραφτ για τον Βλάντιμιρ Βερεμένκο.Στις 20 Σεπτεμβρίου 2011, υπέγραψε συμβόλαιο συνεργασίας με την ισπανική Κάχα Λαμποράλ στη διάρκεια του lockout του 2011 στο NBA.Μετά από μια πενταετία στους Ουάσινγκτον Ουίζαρντς, συνέχισε την καριέρα του στους Νιου Γιορκ Νικς.Τη σεζόν 2016-17, παρέμεινε στο ΝΒΑ, ωστόσο με την φανέλα των Ιντιάνα Πέισερς. Στις 31 Ιουλίου 2017, έμεινε ελεύθερος από τους Πέισερς και ενώ μέτρησε κατά μέσο όρο 4.7 πόντους και 2.9 ριμπάουντ.Στις 4 Αυγούστου 2017, επέστρεψε στην Ευρώπη, για να αγωνιστεί με την φανέλα της Μπαρτσελόνα. Τον Μάρτιο του 2018, τραυματίστηκε με αποτέλεσμα να χειρουργηθεί και να χάσει το υπόλοιπο της σεζόν. Στις 17 Φεβρουαρίου 2019, κατέκτησε το Κύπελλο Ισπανίας νικώντας την Ρεάλ Μαδρίτης στον τελικό (94-93), με τον ίδιο να έχει 6 πόντους και 1 ριμπάουντ. Την σεζόν 2018-19 αγωνίστηκε σε 55 αγώνες σε Ισπανία και Ευρωλίγκα, έχοντας 7,8 πόντους και 3,6 ριμπάουντ ανά αγώνα. Τον Ιούλιο του 2019, αποχώρησε από τους Καταλανούς.Τον Δεκέμβριο του 2019 και ενώ υπήρχε ενδιαφέρον από ομάδες της Κίνας, αποφάσισε να απέχει από τη σεζόν 2019-20, για να ξεκουραστεί και να ξεπεράσει τον τραυματισμό στο γόνατο.Στις 24 Οκτωβρίου 2020, ανακοίνωσε την απόσυρσή του από την ενεργό δράση, δηλώνοντας ''Αποφάσισα να βάλω τέλος στην καριέρα μου. Πήρα τον χρόνο μου, το σκέφτηκα μαζί με τον ατζέντη μου, την οικογένεια και τους φίλους μου. Είναι κάτι που έρχεται ως αποτέλεσμα των προβλημάτων με το γόνατό μου''. Ο Κέβιν Σεραφέν έγινε μέλος της Εθνικής Γαλλίας, το 2011 όταν και αγωνίστηκε στο Ευρωμπάσκετ 2011, κατακτώντας το ασημένιο μετάλλιο, αφού ηττήθηκε στον τελικό από την Ισπανία 98-85. Μετέπειτα συμμετείχε στους Θερινούς Ολυμπιακούς Αγώνες 2012, όπου τερμάτισε στην έκτη θέση του τουρνουά. Μετά από απουσία τεσσάρων ετών, επέστρεψε στην Εθνική Γαλλίας για το Ευρωμπάσκετ 2017, στο οποίο η Γαλλία κατετάγη δωδέκατη. Σολέ Μπασκέτ Πρωτάθλημα Γαλλίας: (2010) Μπαρτσελόνα 2x Κύπελλο Ισπανίας: (2018, 2019) Πιο Βελτιωμένος παίκτης στο Πρωτάθλημα Γαλλίας: (2010) Προφίλ από το NBA.com Προφίλ από το Euroleague.net Προφίλ από την Cholet Basket Προφίλ από τους Washington Wizards
Μέιμπελ της Οράγγης-Νάσσαου

Η Πριγκίπισσα Μέιμπελ της Οράγγης-Νάσσαου (Ολλανδικά: Prinses Mabel van Oranje-Nassau, γεννημένη ως Μέιμπελ Μαρτίνα Βίσσε Σμιτ Mabel Martine Wisse Smit, 11 Αυγούστου 1968 -) είναι η χήρα σύζυγος του Πρίγκιπα Φρίζο, αδελφού του βασιλιά Γουλιέλμου Αλέξανδρου της Ολλανδίας.

 Γεννήθηκε στις 11 Αυγούστου 1968 ως Μέιμπελ Μαρτίνα Λος στο Πεϊνάκερ της Ολλανδίας. Κόρη του Ερρίκου Κορνηλίου Λος και της Φλωρεντίας Μάλντε Χεσμπερντίνα Κόουμαν. Μετά τον θάνατο του πατέρα της, όταν η Μέιμπελ ήταν εννέα ετών, η μητέρα της παντρεύτηκε τον Πίτερ Βίσσε Σμιτ το 1984, οπότε η Μέιμπελ πήρε το επώνυμο του πατριού της. Η Μέιμπελ έχει δύο μικρότερες αδελφές, τη Νικολίνα Λος, αργότερα Νικολίνα Βίσσε Σμιτ και την Εβελίνα Βίσσε Σμιτ.Η Μέιμπελ εκτός από την μητρική της Ολλανδική γλώσσα μιλάει Αγγλικά, Ισπανικά και Γαλλικά. Η Μέιμπελ Βίσσε Σμίτ και ο Φρίζο φαν Άμσμπεργ, πρίγκιπας της Οράγγης-Νάσσαου παντρεύτηκαν στις 24 Απριλίου 2004 στο Ντελφτ. Το ζευγάρι απέκτησε δύο κόρες: Λουάνα γενν. 2005, κόμισσα της Οράγγης-Νάσσαου Ζάρια γενν. 2006, κόμισσα της Οράγγης-ΝάσσαουΕπειδή δεν ζήτησε από το ολλανδικό Κοινοβούλιο την άδεια να παντρευτεί, ο Πρίγκιπας Φρίζο έπαψε να είναι μέλος του Βασιλικού Οίκου και απώλεσε το δικαίωμα διαδοχής στον Ολλανδικό θρόνο, όπως το έχασαν και οι απόγονοί του. Επομένως ούτε η Πριγκίπισσα Μέιμπελ, ούτε οι κόρες τους είναι μέλη του Βασιλικού Οίκου. Στις 12 Αυγούστου 2013 η Μέιμπελ έχασε τον σύζυγό της, Πρίγκιπα Φρίζο, που κατέληξε ενάμισι χρόνο μετά από ατύχημα που είχε τον Φεβρουάριο του 2012 στην Αυστρία, όταν τον καταπλάκωσε μια χιονοστιβάδα την ώρα που έκανε σκι, με αποτέλεσμα τον βαρύτατο τραυματισμό του, συνεπεία του οποίου νοσηλευόταν σε κωματώδη κατάσταση. 11 Αυγούστου 1968 - 1984: Δεσποινίς Μέιμπελ Μαρτίνα Λος 1984 - 24 Απριλίου 2004: Δεσποινίς Μέιμπελ Μαρτίνα Βίσσε Σμιτ 24 Απριλίου 2004 - 12 Αυγούστου 2013: Η Βασιλική Υψηλότητα Πριγκίπισσα Μέιμπελ της Οράγγης-Νάσσαου, Κόμισσα της Οράγγης-Νάσσαου, κα. φαν Άμσμπεργ 12 Αυγούστου 2013 - έως σήμερα: Η Βασιλική Υψηλότητα Πριγκίπισσα Μέιμπελ της Οράγγης-Νάσσαου, Κόμισσα της Οράγγης-Νάσσαου, Χήρα φαν Άμσμπεργ Ολλανδικές Ολλανδία Μετάλλιο Βασιλιάς Γουλιέλμος Αλέξανδρος (30 Απριλίου 2013) Royal House of the Netherlands Αρχειοθετήθηκε 2011-03-25 στο Wayback Machine. The Elders' Official Website Mabel van Oranje video talk on how to achieve change at TEDxAmsterdam, 20 November 2009
Κύπελλο Ελλάδας πετοσφαίρισης ανδρών 1999-2000

Στο Κύπελλο Ελλάδας πετοσφαίρισης ανδρών 1999−2000 ήταν η 13η διοργάνωση στην ιστορία του θεσμού. Συμμετείχαν οι ομάδες της Α1 και της Α2. Στις δύο πρώτες φάσεις μετείχαν οι ομάδες της Α2, ενώ οι ομάδες της Α1 εισήλθαν στη Γ' φάση της διοργάνωσης. Κυπελλούχος αναδείχθηκε ο Ηρακλής Θεσσαλονίκης, ο οποίος κατέκτησε τον πρώτο τίτλο της ιστορίας του στην πετοσφαίριση. Πολυτιμότερος Παίκτης (MVP) αναδείχθηκε ο Αντρέι Κράβαρικ.

 Χωρίς αγώνα προκρίθηκαν στη Γ' φάση ο Εθνικός Αλεξανδρούπολης και ο Άρης Νίκαιας Πάτρα, 24 και 25 Μαρτίου 2000 Ο τελικός διεξήχθη στις 25 Μαρτίου 2000 στην Πάτρα, στο Κλειστό γυμναστήριο «Ε.Α. Πατρών». Ο Ηρακλής Θεσσαλονίκης επικράτησε με 3−0 του Ολυμπιακού Πειραιώς και κατέκτησε το 1ο κύπελλο στην ιστορία του. Διαιτητές: Κούλης, Ιορδανίδης. MVP: Αντρέι Κράβαρικ (Ηρακλής) Συνθέσεις: Ηρακλής Θεσσαλονίκης (Λεώνης): Κυριαζής 8π., Κράβαρικ 19, Ιωαννίδης 4, Μέλκας 2, Σαμαράς 12, Σάτσχιν 6 / Καρυπίδης, Δεσλής 3, Πασπαλάς (λ). Δεν έπαιξαν: Καλμαζίδης, Σαρακινός, Τζελάτης. Ολυμπιακός Πειραιώς (Γκάετς): Γκιούρδας 9π., Κουρνέτας 3, Ζελιάσκοφ 5, Τσακιρόπουλος 8, Ντράγκοβιτς 7, Μπόσκαν 10 / Ξενάκης, Καλαϊτζίδης 2, Μηνούδης (λ). Δεν έπαιξαν: Χριστοφιδέλης, Ψάρρας Αθ., Θεοδωρίδης. Κύπελλο Ελλάδας Ανδρών 2000 - Όλοι οι αγώνες greekvolley.eu Αρχειοθετήθηκε 2021-01-04 στο Wayback Machine. Όλοι οι τελικοί του Κυπέλλου Ανδρών έως το 2019 www.volleynews.gr Αρχειοθετήθηκε 2023-03-09 στο Wayback Machine. «Κύπελλο Ελλάδας 2000». Αρχειοθετήθηκε από το πρωτότυπο στις 14 Ιουνίου 2008. archive.sport.gr Αθλητική Ηχώ, Ιστορικό αρχείο 1945-2007 Α' φάση: 17 Οκτωβρίου 1999 σελίδα 14 Β' φάση: 24 Οκτωβρίου 1999 σελίδα 36 Γ' φάση: 18 Νοεμβρίου 1999 σελίδα 34 Προημιτελικοί: 23 Δεκεμβρίου 1999 σελίδα 36
Αγία Τριάδα Ηλείας

Η Αγία Τριάδα (πρώην Μπουκοβίνα ή και Μποκοβίνα) είναι ορεινό χωριό του νομού Ηλείας. Διοικητικά ανήκει στην Δημοτική Ενότητα Λασιώνος του Δήμου Αρχαίας Ολυμπίας και σύμφωνα με τα στοιχεία της απογραφής του 2011 ο πληθυσμός της ανέρχεται στους 217 μόνιμους κατοίκους.

 Η Αγία Τριάδα είναι κτισμένη σε υψόμετρο 460 μέτρων περίπου στο βορειοανατολικό τμήμα του νομού Ηλείας, κοντά στα όρια με τον νομό Αχαΐας, στην ιστορική περιοχή της Ακρώρειας. Απέχει περίπου 50 χλμ. από την Αρχαία Ολυμπία, 40 περίπου χλμ. από την Πάτρα (επί της εθνικής οδού Πάτρας-Τρίπολης «111») και 42 χλμ. από την Αμαλιάδα. Από το χωριό αρχίζει η βορειοδυτική πλευρά του δάσους της Κάπελης. Η κεντρική εκκλησία του χωριού είναι αφιερωμένη στον Άγιο Ανδρέα. Στο χωριό δραστηριοποιείται και πολιτιστικός σύλλογος με επωνυμία "Η Ακρώρεια", ο οποίος είναι ιδιαίτερα ενεργός και δραστήριος και αριθμεί αρκετά μέλη. Μέχρι το 1908 το όνομα του χωριού ήταν «Μπουκοβίνα» ενώ την περίοδο 1908-1916 είχε μετονομαστεί προσωρινά σε «Κουσκουνιά». Μετονομάστηκε από «Μπουκοβίνα» σε «Αγία Τριάδα» στις 10 Οκτωβρίου του 1955 με το ΦΕΚ 287Α/1955, όπως και αντίστοιχα η ομώνυμη κοινότητα. Μέχρι το 1997 υπαγόταν στην επαρχία Ηλείας ενώ την περίοδο 1997-2010 ανήκε στον δήμο Λασιώνος. Από το 2011 ανήκει στον δήμο Αρχαίας Ολυμπίας. Το 1988 εντοπίστηκε κοντά στον οικισμό μυκηναϊκό νεκροταφείο που περιλαμβάνει περίπου πενήντα θαλαμοειδείς τάφους. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Ε.Ε.Τ.Α.Α. - Διοικητικές μεταβολές Αγίας Τριάδας Ηλείας. eetaa.gr. Ανακτήθηκε: 09/04/2018. Ε.Ε.Τ.Α.Α. - Διοικητικές μεταβολές Κοινότητας Αγίας Τριάδος Ηλείας. eetaa.gr. Ανακτήθηκε: 09/04/2018. Πολιτιστικός Σύλλογος Αγίας Τριάδας Ηλείας "Ακρώρεια". akroria.gr
Ξυράφι του Χάνλον

Το ξυράφι του Χάνλον (Hanlon's razor) είναι μια αρχή ή κανόνας που δηλώνει, «ποτέ μην αποδίδεις στην κακία αυτό που εξηγείται επαρκώς από την ηλιθιότητα» Γνωστό σε πολλές άλλες μορφές, είναι ένα φιλοσοφικό ξυράφι που προτείνει έναν τρόπο εξάλειψης απίθανων εξηγήσεων για την ανθρώπινη συμπεριφορά. Πήρε πιθανότατα το όνομά του από τον Ρόμπερτ Τζ. Χάνλον, ο οποίος υπέβαλε τη φράση σε ένα βιβλίο αστείων. Παρόμοιες δηλώσεις έχουν καταγραφεί τουλάχιστον από τον 18ο αιώνα.

 Εμπνευσμένο από το ξυράφι του Όκκαμ, το ξυράφι του Χάνλον έγινε γνωστό ως το 1990 από το Jargon File, ένα γλωσσάριο αργκό για προγραμματιστές υπολογιστών, αν και η ίδια η φράση είχε χρησιμοποιηθεί γενικά χρόνια πριν. Αργότερα το ίδιο έτος, οι συντάκτες του Jargon File σημείωσαν έλλειψη γνώσης σχετικά με την προέλευση του όρου και την ύπαρξη παρόμοιου επιγράμματος από τον Γουίλιαμ Τζέιμς. Το 1996, η καταχώριση του Jargon File σχετικά με το ξυράφι του Χάνλον σημείωνε την ύπαρξη παρόμοιας παραπομπής στη νουβέλα Logic of Empire του Ρόμπερτ Α. Χάινλαϊν (1941), με εικασίες ότι το ξυράφι του Χάνλον μπορεί να είναι διαφθορά του «Ξυραφιού του Χάινλαϊν». (Ο χαρακτήρας «Doc» στην ιστορία του Χάινλαϊν περιέγραφε την πλάνη «θεωρία του διαβόλου», εξηγώντας, «Έχετε αποδώσει συνθήκες στην κακία που προκύπτουν απλώς από τη βλακεία» ) Το 2001, ο Quentin Stafford-Fraser δημοσίευσε δύο καταχωρίσεις ιστολογίου με αναφορά σε μηνύματα ηλεκτρονικού ταχυδρομείου από τον Joseph E. Bigler, εξηγώντας ότι το απόσπασμα προήλθε αρχικά από τον Ρόμπερτ Τζ. Χάνλον από το Σκράντον της Πενσυλβανίας, ως υποβολή (πιστώθηκε σε έντυπη μορφή) για συλλογή διαφόρων αστείων που σχετίζονται με τον Νόμο του Μέρφυ που δημοσιεύτηκαν στο Νομικό Βιβλίο του Μέρφυ: Περισσότεροι λόγοι για τους οποίους τα πράγματα πάνε λάθος! (1980) του Άρθουρ Μπλοχ. Στη συνέχεια, το 2002, η καταχώρηση στο Jargon File σημείωσε το ίδιο. Οι προηγούμενες αποδόσεις της ιδέας ανάγονται τουλάχιστον στον 18ο αιώνα. Δημοσιεύοντας πρώτη φορά στη Γερμανία (1774), ο Γιόχαν Βόλφγκανγκ φον Γκαίτε έγραψε στα Πάθη του νεαρού Βέρθερου:Οι παρανοήσεις και ο λήθαργος παράγουν ίσως περισσότερα λάθη στον κόσμο από ό, τι κάνουν η εξαπάτηση και η κακία. Τουλάχιστον τα δύο τελευταία είναι σίγουρα πιο σπάνια. Μια εναλλακτική έκφραση της ιδέας προέρχεται από τη Jane West , στο μυθιστόρημά της The Loyalists: An Historical Novel (1812): Ας μην αποδίδουμε στην κακία και τη σκληρότητα αυτό που μπορεί να αναφέρεται σε λιγότερο εγκληματικά κίνητρα.Ένα παρόμοιο απόσπασμα είναι επίσης λανθασμένα πιστωμένο στον Ναπολέοντα . Ο Andrew Roberts, στη βιογραφία του του Ουίνστον Τσώρτσιλ (Penguin Books, 2019, σ. 771), παραθέτει από την αλληλογραφία του Τσώρτσιλ με τον Βασιλιά Γεώργιο ΣΤ΄ τον Φεβρουάριο του 1943 σχετικά με τις διαφωνίες του με τον Σαρλ ντε Γκωλ: «"Ο Ντε Γκωλ είναι εχθρικός προς την χώρα, και έχω πολύ μεγαλύτερη εμπιστοσύνη στον Ζιρώ παρά σε αυτόν", επέμεινε, αν και αποδεχόταν ότι "η αυθάδειά του… μπορεί να βασίζεται σε ηλιθιότητα παρά κακία"».
3sat

Το 3sat είναι δημόσιο τηλεοπτικό δίκτυο χωρίς διαφημίσεις στη Γερμανία. Απευθύνεται κυρίως στο κοινό στη Γερμανία, την Αυστρία και την Ελβετία. Ωστόσο, είναι διαθέσιμο σε ολόκληρη την Ευρώπη μέσω δορυφόρου.

 Το 3sat ιδρύθηκε για να μεταδίδει πολιτιστικά προγράμματα, αρχικά μέσω δορυφόρου. Το δίκτυο ιδρύθηκε ως συνεργατικό δίκτυο από το ZDF της Γερμανίας, το ORF της Αυστρίας και το SRG SSR της Ελβετίας (πρώην γνωστό ως SRG SSR idée suisse). Το 3sat άρχισε να λειτουργεί στις 1 Δεκεμβρίου 1984. Η ZDF είναι επικεφαλής του συνεταιρισμού. παρόλο που οι αποφάσεις λαμβάνονται με συναίνεση των εταίρων του συνεταιρισμού. Το 1990, ο DFF, τηλεοπτικός οργανισμός της Λαϊκής Δημοκρατίας της Γερμανίας, έγινε συνεταιριστικό μέλος του 3sat και εξετάστηκε η αλλαγή ονόματος σε 4sat. Τελικά αποφασίστηκε να διατηρηθεί το αρχικό όνομα 3sat. Η συμμετοχή του DFF στην 3sat τελείωσε στις 31 Δεκεμβρίου 1991, καθώς ο DFF έπαυσε να υφίσταται, σύμφωνα με τη Συνθήκη Ενοποίησης της Γερμανίας. Την 1η Δεκεμβρίου 1993, η ARD εντάχθηκε στο 3sat ως συνεταιριστικό μέλος. Αυτό ακολούθησε τη δημιουργία του δικού της δορυφορικού καναλιού, του Eins Plus. Το 3sat μεταδίδει πλήρες 24ωρο πρόγραμμα. Το 3sat διατίθεται στους ευρωπαϊκούς δορυφόρους Astra 19.2° ανατολικά στην καλωδιακή τηλεόραση. Στην Αυστρία και Γερμανία μεταδίδεται στη ψηφιακή επίγεια τηλεόραση. Το 2003, το 3sat ήταν διαθέσιμο σε 40 εκατομμύρια νοικοκυριά στη Γερμανία, την Αυστρία και την Ελβετία και 85.5 εκατομμύρια νοικοκυριά σε όλη την Ευρώπη. Από τον Ιούνιο του 2003 απέκτησε νέα εμφάνιση και λογότυπο. Το λογότυπο έχει ένα κόκκινο ορθογώνιο που περιβάλλει έναν αριθμό τρία. Το 2005, η 3sat και το n-tv επικρίθηκαν για εκπομπές που χρηματοδοτήθηκαν από οργανισμούς ανακούφισης όπως η World Vision Deutschland και Christoffel Blindenmission. Το 2008, τα προγράμματα nano και Kulturzeit έλαβαν νέα εμφάνιση και νέα στούντιο. Το 2009 το 3sat είχε μερίδιο αγοράς 1.1% στη Γερμανία, 1.9% στην Αυστρία και 1.2% στην Ελβετία. Ως αποτέλεσμα των δαπανών του ZDF για το τότε νέο ZDFkultur, το 2011 τελείωσαν πολλές μακροχρόνιες εκπομπές όπως οι 3satbörse, το Foyer, το ηλεκτρονικό περιοδικό neues, το ζωγραφικό show Arche Noah, το νομικό περιοδικό Recht brisant, Vivo και άλλοι. Την 1η Απριλίου 2017, η Direktion Europäische Satellitenprogramme, υπεύθυνη για τα προγράμματα των 3sat και Arte διαλύθηκε. Αντικαταστάθηκε από κοινές συντακτικές ομάδες με τα άλλα κανάλια του ZDF.
NGC 903

Ο NGC 903 είναι φακοειδής γαλαξίας στον αστερισμό Κριό. Εκτιμάται πως απέχει περίπου 230 εκατομμύρια έτη φωτός από τον Γαλαξία μας και έχει διάμετρο περίπου 35 χιλιάδων ετών φωτός. Ανακαλύφθηκε στις 13 Δεκεμβρίου 1884 από τον αστρονόμο Εντουάρ Στεφάν (Édouard Stephan).

 Δεδομένα για το NGC 903 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 903 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 903 στο Wikimedia Commons